Diari Oficial de la Generalitat Valenciana


Sumari del DOGV 6774, del 15-05-2012 (2012/4593)

RESOLUCIÓ de 7 de maig de 2012, del conseller de Justícia i Benestar Social, per la qual dóna publicitat a l'increment dels crèdits que financen les ajudes convocades per mitjà de l'Orde de 31 de juliol de 2008, de la Conselleria de Benestar Social, per la qual regula les bases de la convocatòria de la prestació Renda Garantida de Ciutadania, per a l'exercici 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4593


Data del document
:   07-05-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * prestació familiar
    * pobresa
    * suport econòmic
    * ajuda als necessitats
    * ajuda als discapacitats
    * prestació social
    * ingrés mínim de subsistència
    * protecció de la família
    * política familiar
    * ajuda pública

RESOLUCIÓ de 7 de maig de 2012, del conseller de Justícia i Benestar Social, per la qual dóna publicitat a l'increment dels crèdits que financen les ajudes convocades per mitjà de l'Orde de 31 de juliol de 2008, de la Conselleria de Benestar Social, per la qual regula les bases de la convocatòria de la prestació Renda Garantida de Ciutadania, per a l'exercici 2012. [2012/4593]  
Amb data 7 d'agost de 2008 va ser publicada en el Diari Oficial de la Comunitat Valenciana número 5823, l'Orde de 31 de juliol de 2008, de la Conselleria de Benestar Social, per la qual regula les bases de la convocatòria de la prestació Renda Garantida de Ciutadania.  
Aprovada i publicada la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30.12.2011), en aplicació del que establix la disposició addicional segona de l'orde esmentada i d'acord amb el que establix l'article 47.11 del Decret Legislatiu de 26 de juny de 1991, que aprova el text refós de la Llei de la Hisenda Publica de la Generalitat Valenciana, s'ha de donar publicitat als crèdits i a la línia de subvenció destinada al finançament de les prestacions regulades i convocades.  
  
No obstant això, en estos moments hi ha disponibilitat pressupostària que permet incrementar el finançament de l'Orde de 31 de juliol de 2008, esmentada més amunt, per un import de 3.279.131,42 €.  
Per tant, fent ús de les facultats que em conferixen l'article 47.11 del text refós de la Llei de la Hisenda Pública de la Generalitat Valenciana i el Decret 99/2011, de 26 d'agost, del Consell, pel qual aprova el Reglament Orgànic i Funcional de la Conselleria de Justícia i Benestar Social, resolc:  
  
Primer  
Donar publicitat a l'increment dels crèdits pressupostaris destinats a finançar les prestacions que regula l'Orde de 31 de juliol de 2008, de la Conselleria de Benestar Social, per la qual regula les bases de la convocatòria de la prestació Renda Garantida de Ciutadania (DOCV núm. 5823, de 07.08.2008), amb càrrec al programa pressupostari 313.10, Servicis Socials, per a l'exercici corresponent a l'any 2012:  
  
  
Denominació: Renda Garantida de Ciutadania.  
Línia: T6355  
Consignació pressupostària inicial: 51.103.574,77 €.  
Increment actual: 3.279.131,42 €, de manera que es passa dels 83.940.911,77 € a 15.191.163,19 €.  
Procedència i quantia dels fons: fons no condicionats: 93.571.959,19 €.  
  
Segon  
Els crèdits publicats tenen el caràcter de màxims, no poden concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
Si, com a conseqüència de transferències pressupostàries, es modifiquen estos crèdits, la modificació es publicarà mitjançant una resolució en el Diari Oficial de la Comunitat Valenciana.  
  
València, 7 de maig de 2012.- El conseller: Jorge Cabré Rico.